Napa Valley ບໍ່ພຽງແຕ່ ໂດ່ງດັງ ເລື່ອງອະງຸ່ນເທົ່ານັ້ນ ໝາກອຶກໍເຊັ່ນກັນ (ວີດີໂອ)
ໝາກອຶຍັກ​ທີ່​ຊະນະ​ ອັນ​ທີ​ນຶ່ງ​ນັ້ນ​ ແມ່ນ ມີນໍ້າໜັກ​ເຖິງ 900 ກິ​ໂລ ຫຼື 1,985 ປອນ​ດ໌.
ເຂດຮ່ອມພູ Napa ໃນລັດ California ທາງພາກຕາເວັນຕົກ ຂອງສະຫະລັດນັ້ນ ອາດຈະມີຊື່ສຽງໂດ່ງດັງຍ້ອນໜາກອະງຸ່ນ ທີ່ໃຊ້ເຮັດເຫຼົ້າໄວນ໌ນັ້ນ ແຕ່ວ່າ ມາບັດນີ້ Napa Valley ແມ່ນ ດັງຍ້ອນດາວດວງໃໝ່ແລ້ວ ນັ້ນກໍຄືໝາກອຶຍັກ ທີ່ໃຫຍ່ທີ່ສຸດ ໃນໂລກ ຜູ້ຊະນະ 3 ລາຍທໍາອິດຂອງການປະກວດຊະນະເລີດ ໝາກ ອຶທີ່ໃຫຍ່ທີ່ສຸດ ປະຈໍາປີຂອງໂລກ ຄັ້ງທີ່ 40 ທີ່ໄດ້ມີການຈັດ ແຂ່ງຂັນຂຶ້ນ ໃນວັນຈັນວານນີ້ ໃນເມືອງ Half Moon Bay ລັດ California ນັ້ນ ແມ່ນມາຈາກເຂດຮ່ອມພູ Napa ໝາກອຶຍັກທີ່ຊະນະອັນທີນຶ່ງນັ້ນແມ່ນ ມີຄວາມໜັກເຖິງ 900 ກິໂລ ຫຼື 1,985 ປອນດ໌ ແຕ່ວ່າ ນັ້ນກໍຍັງໜັກນ້ອຍກວ່າ ໜ່ວຍທີ່ໜັກ 920 ກິໂລ ທີ່ໄດ້ທໍາສະຖິຕິໂລກ ເມື່ອຕົ້ນເດືອນນີ້ ໃນການແຂ່ງຂັນລະດັບນ້ອຍກວ່າ ໃນເມືອງ Morgan Hill ລັດ California  ຊຶ່ງໝາກອຶຍັກ ໜ່ວຍນັ້ນ ກໍປູກຢູ່ເຂດຮ່ອມພູ Napa ເຊັ່ນກັນ